Sèxting entre adolescents, una pràctica en augment i cada vegada més ràpid | Tecnologia | EL PAÍS Catalunya\nSèxting entre adolescents, una pràctica en augment i cada vegada més ràpid\nUn de cada set joves envia missatges de contingut sexual (eròtics o pornogràfics) i un de cada quatre els rep\n9 MAR 2018 - 18:37\tCET\nDes del 2009, la prevalença del sèxting, pràctica de risc que consisteix a compartir electrònicament material sexualment explícit, s'ha incrementat exponencialment. Segons una metaanàlisi publicada a finals de febrer a la revista JAMA Pediatrics, un nombre considerable de joves menors de 18 anys participen o han participat en pràctiques de sèxting en algun moment; en concret, un de cada set (15%) ho ha fet enviant material sensible i un de cada quatre (27%), rebent-lo.\nTot i que la prevalença del sèxting és més elevada entre adolescents de més edat i en dispositius mòbils per sobre dels ordinadors, l'estudi posa sobre la taula una qüestió a la qual cal fer especial atenció: l'entrada de preadolescents d'entre 10 i 12 anys en les pràctiques de sèxting, un grup d'edat que per a Jorge Flores Fernández, expert en l'ús segur de les TIC i fundador el 2004 de Pantallas Amigas, és especialment vulnerable. “L'augment de la prevalença i la pràctica a edats cada vegada més joves té a veure amb el fet que actualment la tecnologia està més disponible: tenim més dispositius portables, cada vegada més barats i amb connexions també cada vegada més econòmiques, per la qual cosa les limitacions que podien existir abans ara ja no hi són. D'altra banda, l'edat d'ús de la tecnologia està disminuint i això afecta al fet que els adolescents entrin abans a aquest tipus de pràctiques de risc; però no ho fan tant per una qüestió de tipus sexual, sinó més aviat com una forma d'entremaliadura, per cridar l'atenció o per avorriment. Al final tenen tanta disponibilitat que acaben fent coses que potser no farien si no existissin tantes facilitats”, assenyala Jorge Flores.\nSegons dades recents de l'INE, amb 11 anys més de la meitat dels nens ja tenen mòbil. Experts com Jorge Flores insisteixen que no existeix una edat que sigui l'adequada per comprar-los el primer telèfon, sinó que es tracta més d'una qüestió de maduresa i habilitats. “És com comparar-ho amb l'edat a què un nen es pot ficar sol a l'aigua o quan pot començar a esquiar. Tot dependrà de la preparació dels pares i els monitors, més que d'una edat concreta. Amb l'ús de la tecnologia passa una cosa semblant, depèn més de l'acompanyament, del coneixement i del temps que se'ls dediqui. Malgrat tot, per establir un marcador, considero que tenir autonomia plena amb un mòbil connectat a internet i xarxes socials em sembla inadequat, especialment en el cas de menors de 13 anys”, explica el fundador de Pantallas Amigas, que considera que el grup de preadolescents o d'adolescents de menys edat, de 10 a 12 anys, no és capaç de veure els riscos que suposen pràctiques com el sèxting en comparació d'un adolescent més gran, “que pot tenir més consciència del que està fent”.\nRiscos del sèxting\nSón diversos els riscos potencials derivats de la pràctica del sèxting. Entre d'altres, passa que si alguna cosa es fa en l'àmbit privat i transcendeix a l'esfera pública, el dret a la intimitat, a l'honor i a la pròpia imatge es veuen vulnerats. Com esmenta Jorge Flores, aquest tipus de pràctiques també pot ser un indicador de víctima potencial per a depredadors sexuals en el sentit que “són persones que fan pràctiques de risc”, la qual cosa les posa al punt de mira. Darrere del sèxting hi ha casos de venjança, abús i xantatge econòmic, emocional o sexual, que, en el cas de les nenes o adolescents, augmenten en certa manera la victimització per com estan arrelats determinats estereotips o tòpics en l'àmbit social. “Se les assenyala i se les ridiculitza amb més acarnissament, i això pot tenir conseqüències fatals, com el suïcidi. Ho hem pogut veure en casos com els de Jessica Logan o Amanda Todd el 2012, totes dues són exemples clars de suïcidis pel ciberassetjament iniciat a partir de la publicació no consentida d'una imatge cedida en la intimitat, en un cas a la seva parella i en l'altre a un desconegut”.\nDarrere del sèxting es troben casos de venjança, abús i xantatge econòmic, emocional o sexual, que, en el cas de les nenes o adolescents, augmenten en certa manera la victimització\nSegons Sheri Madiga, professora adjunta al departament de psicologia de la Universitat de Calgary (Canadà) i directora de l'estudi publicat a JAMA Pediatrics, el sèxting no consentit (és a dir, la reexpedició d'imatges o vídeos sense consentiment) o les formes coercitives de sèxting (és a dir, quan es pressiona algú per enviar un missatge), “poden, comprensiblement, causar considerable angoixa als adolescents”. També té greus conseqüències legals potencials. “El sèxting es pot assemblar molt al comportament sexual: quan és consentit, hi ha molt poques conseqüències negatives per a la salut, però el sèxting no consentit o forçat (igual que el sexe no consensuat o forçat) està relacionat amb una mala salut psicològica”, afegeix.\nTot i que es podria pensar que el sèxting consentit es pot relacionar amb conductes impulsives i de risc, com més freqüència de parelles sexuals, un nombre més alt de parelles concurrents i el consum de drogues i alcohol abans del sexe, per a Madiga no tots els joves que sextegen estan involucrats en conductes problemàtiques, sinó que aquesta pràctica també es pot dur a terme dins del context de relacions saludables.\nEn aquest sentit, hi tindria molt a veure la influència de tot el que passa a l'altre costat de la xarxa, és a dir, l'entorn en el qual estan creixent els nens i adolescents actuals i en el qual els mitjans de comunicació i la publicitat influeixen en la sexualització de les nenes i nens, que arriba molt aviat. Una hipersexualització que, en opinió de Flores, també es transmet des de determinats continguts digitals: “Ho veiem en youtubers i instagramers, per exemple, que traslladen models i missatges molt relacionats amb el sexe i l'erotisme, repetint uns patrons determinats, ja sigui per convicció o per conveniència”.\nEducar una ciutadania digital responsable\nDes de Pantallas Amigas treballen des de fa anys a oferir diversos recursos en línia de tres línies d'actuació diferents. El primer projecte partia de la idea que, atès que qui fa sèxting no és culpable de res, però s'exposa a uns riscos, necessita estar informat d'aquests riscos. Així naixia Pensarantesdesextear.mx, creada per prevenir el sèxting desinformat, sota pressió o sense reflexió, de manera precipitada. La va seguir Sextingseguro.com, enfocat des de la premissa que si s'ha pres ja la decisió de practicar el sèxting, almenys es tinguin unes pautes perquè es faci amb certa seguretat. I, finalment, Respetoimagenesintimas.com, enfocat a la prevenció contra la distribució de material sensible que ens pugui arribar d'algú. “Molts dels problemes que venen del sèxting parteixen del que la societat fa d'aquestes imatges que reben, ja que són els qui les fan virals. El sèxting és un fenomen global, no és només aquest nòvio pocavergonya que s'enfada i puja una foto per venjar-se, també es pot haver perdut aquesta imatge o vídeo i caure en mans d'algú amb intencions fosques, també és aquest pederasta que et busca amb insistència. I és per això que és interessant treballar en tots els fronts”.\nDavant de la pregunta de què podem fer els pares perquè els nens tinguin eines per fer front a aquest tipus de pràctiques de risc, Madiga respon que ella demanaria als pares que fossin “més proactius que reactius” pel que fa al sèxting, de cara a crear una ciutadania digital responsable. “Tenir converses obertes a edats més joves, i amb freqüència, no només quan sorgeixen preocupacions. Els pares han de discutir el paper potencial del sèxting en les relacions sentimentals saludables, així com els possibles riscos i conseqüències. El concepte de pressió de grup, sexualitat, relacions en línia versus fora de línia, etc., també s'ha de debatre al si de la família”. Madiga reconeix que per a alguns pares la idea de parlar amb els seus fills sobre sexe els pot intimidar i que afegir l'entorn digital a aquesta equació, “que és territori desconegut per a alguns pares”, ho converteix en una doble amenaça. No obstant això, incideix que és precisament a la xarxa on els pares poden trobar alguns recursos útils que els serveixin tant per informar-se d'aquest món digital canviant com per preparar aquest tipus de converses, com el Common Sense Media's Sexting Handbook.\nPer a Flores, autor de diversos materials informatius i didàctics relacionats amb el ciberassetjament i el sèxting, la primera eina que tenim els adults és l'exemple i en aquest sentit hem de millorar molt. “Anem conduint i “whatsappejant”, anem pel carrer teclejant, agafem una trucada de telèfon mentre estem dinant quan no hi ha cap necessitat, pugem fotografies de qualsevol, inclosos els nostres fills, sense demanar-los permís, i així un llarg etcètera. Els adults som un molt mal exemple per als nens i els adolescents en aquest sentit”, es lamenta. A més d'una millor utilització per part dels adults, Flores afegeix dues eines més al nostre abast: l'acompanyament i el coneixement de les aplicacions i del món digital per poder conversar i compartir amb ells aquesta informació; i la utilització de sistemes de control parental.\nJordi Jubany, docent, antropòleg i expert en educació digital i autor del llibre ¿Hiperconectados? (Lectio), comparteix aquestes recomanacions de Flores, i afegeix que pot ser d'utilitat compartir amb ells des que són petits els protocols que hauríem d'utilitzar nosaltres mateixos a la xarxa, com poden ser si tot el que pengem és útil, és veraç i té un bon objectiu. Segons Jubany, cal parar esment en la necessitat de desenvolupar la nostra identitat digital i el sèxting n'és un bon exemple. “La nostra empremta es pot veure si ens busquen des de Google, Facebook o Instagram. I tot el que digitalitzem, enviem o pengem és susceptible de trobar-ho en un context no previst. Hem d'aprofitar aquests casos reals de males pràctiques que coneixem en el nostre entorn i en els mitjans de comunicació per prendre consciència, aprendre dels nostres errors i utilitzar-los educativament. És molt important mantenir els canals de comunicació oberts amb els nostres joves en un entorn connectat que és diferent de l'entorn en què ens eduquem”, conclou.


Gehard Rühm – Catalan – Pia Jardí\nGehard Rühm – Catalan\nDezember 7, 2017 by admin Uncategorized\t0 comments\n(exposició fins al 28 de gener 2018)\nExplicava un periodista a un diari vienès com un jove estudiant de música esclatà en plors al veure el piano destrossat a cops de destral. Aquest acte “vandàlic” el protagonitzaven els artistes Gerhard Rühm i Friedrich Achleitner a l’escenari del LiterarischenKabarettsl any1959. Una acció que simbolitzava laruptura radical amb la tradició musical clàssica.\nLes fotografies dels fragments d’aquest piano destrossat formen part de la documentació que ara es presenta al Kunstforum de Viena,dins l’exposició retrospectiva dedicada a l’artista Gerhard Rühm.\nGerhard Rühm(Viena, 1930) va ser un dels membres més actius de l´anomenat WienerGruppe, col·lectiu fundat als anys 50 pel poeta i escriptor H.C. Artmann i del que foren membres, entre d’altres,OswaldWiener i Friedrich Achleitner. Entre les arrels d’aquest col·lectiu d’artistes i poetes s’hi trobava sens dubte el legat de LudwigWittgenstein, que vinculava el pensament i el lenguatge, però també les accions dadaistes deKurt Schwitters(“amb la guerra el món s’ha ensorrat, jo recullo els seus fragments per a construir una nova realitat”),o les Parole in libertà del futurista Filippo TommasoMarinetti.\nQuan, anys més tard, el col·lectiu del WienerGruppe es dissolgué, Gerhard Rühmcontinuaria la seva obra amb alguns dels elements fonamentals d’aquelles avantguardes històriques: la poètica de l’atzar, l’ironia, el sentit de l’humor… GerhardRühmsabé connectar tambéamb els moviments artístics dels anys seixanta i setanta com Fluxus i les diverses formes de Happening i art no objectual.\nL’exposició mostracom a l’obra Rühm, la destrucció juga un paper essencial; els fragments del piano destrossat de l’acció al LiterarischenKabaretts es podrien comparar amb la dissecció del llenguatge musical i la poètica sonora per a poder revelar els seus enigmes. L’artista cerca els espais intermedis entre paraules i imatges, entre l’escriptura i el dibuix i descobreix noves maneres d’expressió que trenquen els nostres hàbits perceptius\nDibuixos, muntatges fotogràfics, siluetes i retalls de paper i partitures que són el testimoni de l‘interès de Gerhard Rühm per la música i el llenguatge en les seves components visuals i fonètiques, i que obren nous horitzons de significats.\nL’obra de Gerhard Rühmva ser present a les edicions de 1977 i 1987 a la Dokumenta de Kassel. El llegat prematur de l’artista ha estat adquirit recentment per la Biblioteca Nacional Austríaca.\nPublicat online a Bonart.cat desembre 2017\nThe illustrated cities – English\nOktober 23, 2017 by admin Uncategorized\t0 comments\nTHE ILLUSTRATED CITIES We very rarely have the opportunity to see an exhibition dedicated to illustrators. In fact, the work of these creators, o...\nT. Reinhold – Spanish\nTHOMAS REINHOLD: LA LUZ COMO TEMA Y MEDIO PICTÓRICO (Intervención de Thomas Reinhold en los ventanales de la „Chapelle de la Résurrection“...\nE. Wurm – English\nSCULPTURE ACCORDING TO ERWIN WURM If humour can be defined as something that can question the established and reflect the evident absurdity of ou...


La Xarxa pels Drets Socials organitza un debat electoral innovador - Notícies - Coordinadora d'ONG Solidàries\nLa Xarxa pels Drets Socials organitza un debat electoral innovador\nEls candidats a les eleccions municipals de la ciutat de Girona respondran les preguntes sobre drets socials proposades directament per la ciutadania. És el format proposat per la Xarxa pels Drets Socials de Girona com a debat electoral previ al 24-M. El debat electoral se celebrarà aquest dijous 7 de maig a les 19h, a l’Auditori Irla de Girona  (pl.Pompeu Fabra, 1). \nDes de fa una setmana, tothom qui ho desitgi pot fer arribar la seva consulta als candidats per Girona, via xarxes socials (facebook i twitter, amb @xdsgirona) i participar del debat amb el hastag #DebatXDS. També es poden fer arribar les consultes als i les polítics/es o per e-correu premsa@xdsgirona.cat\nDe totes les preguntes rebudes sobre temàtiques socials, l’entitat organitzadora en triarà una quarantena per poder-les adreçar a les persones candidates. Durant el debat, que serà moderat per la periodista Tània Tàpia, es llegirà una primera pregunta i es passarà a un o una candidat/a que disposarà d’un minut i mig per respondre-la. Posteriorment, la moderadora llegirà la segona pregunta, que el primer candidat “enviarà” a qualsevol altra de les persones candidates per tal que respongui igualment. D’aquesta manera, seran els mateixos candidats qui s'aniran enviant les preguntes en funció dels seus interessos, amb voluntat de posar contra les cordes els/les candidats/es rivals. Aquesta dinàmica permetrà veure competir els partits entre ells i cedir la paraula a la ciutadania.\nAl final del debat es farà, també, la presentació del Compromís Polític per a la Cultura de Pau i la Solidaritat, la Participació, la Convivència i la Transparència. Es tracta d’un document promogut per les entitats Càritas-Girona, Justícia i Pau-Girona, Oxfam Intermón i la Coordinadora d’ONG Solidàries que s’ofereix als diferents caps de llista perquè el signin i es comprometin així, a fomentar les polítiques que afavoreixen la conscienciació sobre el valor de la pau, mesures sobre transparència o la incorporació de criteris ètics en el consum, entre d'altres punts. Periòdicament, les entitat n’avaluen el grau de compliment.


Juga tot l'agost amb el ‘Play’ d'aquest divendres\nL'oci digital per plataformes mòbils, el nou film de Matt Damon, les crítiques cinematogràfiques de la setmana, entrepans sobre rodes, el quadern d'estiu de Blackie Books… al suplement de lleure i cultura del diari ARA\nTeniu un ‘smartphone’ o una tauleta? Aleshores hi ha tot un univers de diversió al vostre abast, perquè contra el que es pot imaginar, avui un dispositiu mòbil és gairebé tan potent com una videoconsola. Al ‘Play' us ho expliquem detingudament, de manera que ja no teniu excusa per avorrir-vos durant l’agost.\nA més a més, us parlem d'‘Elysium’, la nova pel·lícula protagonitzada per Matt Damon, i fem les crítiques de les estrenes més destacades de la setmana; també us parlem del Ferran Adrià dels entrepans, que aquest any ha instal·lat la seva rulot a Begur, us convidem a una ruta gastronòmica pel Maresme i us proposem que us torneu a trencar la closca amb el quadern d’estiu de Blackie Books.


'The Happy Film' o la recerca de la felicitat segons Stefan Sagmeister | Barcelona Cultura\nEntrada lliure, imprescindible reservar a happyfilm@offf.barcelona\n'The Happy Film' o la recerca de la felicitat segons Stefan Sagmeister\nDel 6 al 8 d'abril, el Museu del Disseny serà la seu d'una nova edició de l'OFFF, un festival d'art i disseny digital, però de moment escalfen motors projectant el divendres, 31 de març, The Happy Film, el documental d'un referent del disseny mundial.\nEns referim a Stefan Sagmeister, un dissenyador gràfic i director d'art austríac que va fundar el seu propi estudi a Nova York a principis dels anys 90 i que ara és un nom imprescindible en la indústria musical, després d'haver dissenyat portades sorprenents per artistes com David Byrne, Lou Reed o The Rolling Stones, entre d'altres.\nCompromés políticament i d'un estil cru i directe, Sagmeister ha creat obres tan impactants com un cartell per a la seva conferència a l'American Institute of Graphic Arts per al qual es va fer gravar amb un ganivet sobre el seu propi pit els detalls de la convocatòria.\nTeniu curiositat? Doncs aquest dissenyador i director d'art acaba de presentar el seu primer projecte cinematogràfic, que ha titulat The Happy Film i que, precisament, podrem veure el divendres 31 de març al Museu del Disseny de Barcelona per tal d'escalfar motors per a la imminent edició de l'OFFF.\nÉs un film documental codirigit amb Ben Nabors i Hillman Curtis que mostra la recerca de la felicitat per part del dissenyador. Seguint els consells d'un psicòleg en el qual confia, l'artista decideix assajar tres vies ben diferents per trobar l'estat d'ànim ideal: la meditació, la teràpia i les drogues.\nTot plegat és una aventura durant la qual Sagmeister troba moments d'alegria i d'amor, però també de tristesa, de canvi, d'angoixa i fins i tot de mort. Ho veureu en un film que barreja tot això amb un seguit de gràfics i taules extravagants que ens parlen de la curiosa i sempre poc habitual manera de veure la vida d'aquest creador singular.\nSi voleu més detalls sobre la projecció de The Happy Film, consulteu el web del Museu del Disseny de Barcelona.\nAmants del disseny, teniu una cita: Barcelona Design Week\nUna setmana per gaudir d’activitats tant per a professionals com pel públic general, per tota la ciutat....


Responsabilitat Global: Taula rodona a Girona: "La llengua en la responsabilitat social de les empreses"\nTaula rodona a Girona: "La llengua en la responsabilitat social de les empreses"\nJosep Maria Canyelles intervindrà per exposar com incorporar els aspectes de llengua dins la Responsabilitat Social de les Empreses\nDe tot CAT\nEn els darrers anys ha augmentat molt el nombre d'empreses que incorporen la llengua catalana en els seus productes i serveis. Centrant-nos només en l'etiquetatge, s'ha passat de les prop de 300 referències del 1989 a les més de 2.000 actuals. Per tal de donar a conèixer i fomentar l'ús de la llengua catalana en l'àmbit empresarial, organitzem la fira mercat De Tot Cat al Palau de Fires de Girona els dies 4, 5 i 6 de juny de 2010. Els assistents coneixeran els productes i les empreses que incorporen el català, es podran proveir de productes i gaudiran de l'oferta formativa i lúdica programada.\nEstudis sociolingüístics realitzats darrerament demostren que hi ha un interès creixent d'una part important de la ciutadania per conèixer les empreses sensibles a l'ús de la llengua catalana. La fira respon a aquesta demanda. La fira tindrà un caràcter multisectorial i, per tant, farà que hi siguin visibles la majoria d'àmbits de la vida quotidiana en els quals es poden consumir productes en llengua catalana\n"El català a l'empresa, un compromís compartit"\n9.15 h - Benvinguda i recepció dels assistents\n9.30-10.30 h - Taula rodona: "La llengua en la responsabilitat social de les empreses", amb l'expert en responsabilitat social de les empreses, Josep Maria Canyelles; el responsable de l'Àrea d'Empresa de Plataforma per la Llengua, Bernat Gasull; el gerent d'Embotits La Selva, Xavier Albertí, i la secretària científica de la Càtedra UNESCO de Llengües i Educació, Rosa Calafat. Modera: Jordi Cuixart, membre de la junta d'Òmnium Cultural i director d'Ara Now.\n10.30-10.45 h - Pausa cafè\n10.45-11.15 h - "El .cat per fer créixer a les empreses", a càrrec del director de la Fundació puntCat, Jordi Iparraguirre.\n11.15-12.15 h - Taula rodona: "La llengua en la vertebració de l'espai econòmic transfronterer", amb el secretari de Política Lingüística de la Generalitat de Catalunya, Bernat Joan; el director comercial de Collverd, Jordi Terol; el president de l'associació nord-catalana d'empresaris Fem Feina, Joan Gaubí, i el responsable de l'estudi ELAN, Isidor Marí. Modera: Joan-Pere Le Bihan, director general de La Bressola.\n9-13 h - Karaoke "Encomana el català", de la Secretaria de Política Lingüística\nESPAI CENTRAL DEL PALAU DE FIRES\n12.30 h - Compromís de Girona. Acte institucional\nAUDITORI PALAU DE CONGRESSOS\nRatificació pública de l'adhesió a la campanya "A taula en català". Acte presentat per l'actor Pep Plaza i que comptarà amb la intervenció del catedràtic de filosofia Josep M. Terricabras.\n16 h - Inauguració oficial de la fira\n16-17.30 h - Taller de sensibilització lingüística "Encomana el català", adreçat a treballadors que tenen contacte amb el públic\nOrganitza: Secretaria de Política Lingüística i CPNL\n16-18 h - Karaoke "Encomana el català", de la Secretaria de Política Lingüística\n17 h - Presentació de l'audiovisual Quan les àvies compraven en català, a càrrec de Cristina Masanés\n17.15 h - Actuació musical del grup Macedònia\nESPAI DE CONCERTS, annex al Palau de Fires\n18.45 h - Actuació musical del grup Minimal21\n19.45 h -Tast de cerveses\n20 h - Festa del Voluntariat per la Llengua a Girona, adreçat als voluntaris i aprenents del programa VXL del Consorci per a la Normalització Lingüística\n21 h - Actuació musical del grup Els Amics de les Arts\n11 h - Microponències: "Emprenem el futur"\nAmb la participació dels responsables, entre d'altres, d'iniciatives d'èxit com les del Catalonia Today, el portal Tastets.cat, el PDCat (punxa discos catalans), els preservatius RFSU, la cervesa artesana Birrart i del portal productesdelaterra.cat. A més, tindrà lloc la presentació de la Tònica Catalana, a càrrec de la Xarxa d'Establiments amb Consciència Nacional.\n13 h - Actuació de Joan Masdeu, cantant de Whiskyn's\n17 h - Actuació musical del grup Teràpia de Shock\n17 h - Presentació del llibre Nuclear Parano a Portvendres, de Gildas Girodeau\nOrganitza: Associació d'Amics de la UNESCO de Girona\nHi intervindran l'autor; la traductora de la novel·la al català, Ingrid Obiol; el lector i musicant Benjamin Joseph Gross, i el lector Joan Planes.\n18 h - Un cafè per la llengua sobre la presència del català a Internet i al món digital\nAmb la participació de Jordi Iparraguirre, director de la Fundació puntCat; Joan Soler, coordinador del WICCAC; Joaquim Pérez, representant de Softcatalà, i el director general de la Societat de la Informació, Josué Sallent. Moderadora: Mercè Romagosa, responsable de l'Àrea de Comunicació del CPNL.\nI més programació festiva el diumenge\nPD: article relacionat: Productes catalans amb compromís. Josep Maria Terricabres. El Periódico\nEtiquetes de comentaris: esdeveniments, llengua, mem'10


Organitzar i viure els espais exteriors a l’escola dels petits – el nou safareig\nOrganitzar i viure els espais exteriors a l’escola dels petits\nPublicat el 4 Agost, 2015 8 Agost, 2015 per El Safareig\nUn canvi fonamental d’actitud\nEls espais exteriors de l’escola són recursos educatius en potència. Entre d’altres coses són llocs privilegiats de contacte entre el centre educatiu i el territori, el social i el natural.\nQuan es parla de l’ús més habitual dels espais exteriors d’una escola apareixen expressions molt arrelades com “Prendre l’aire”, “desfogar-se”,” fer una pausa (“el recreo”), “ Un descans per als mestres”…, com si la vida al pati solament fos això. En coherència amb aquestes creences els espais exteriors de les escoles semblen tots\ntallats pel mateix patró. Malgrat aquesta imatge generalitzada, avui hi ha molts equips de mestres i alguns ajuntaments que volen recuperar els espais exteriors com un lloc més en el qual s’ha de planificar i preveure el que es vol que passi, igual que es fa en els espais interiors de l’escola.\nCliqueu aquí per acabar de llegir aquest article de Carme Cols Clotet publicat a la revista Infància de l’Associació de Mestres Rosa Sensat, en el número 157 de juliol-agost de 2007.\nPosted in L'espai exteriorEtiquetat L'espai exterior\nPer què la majoria dels espais exteriors de l’escola estan erms?\nLes cabanyes, espais de joc identitaris


Riberaonline: Unió de Pagesos se suma a l'acte polític "Consell Popular de Ministres" de demà a l'Estació de França de Barcelona, pels drets i les llibertats i en defensa d'una política agrària justa\nUnió de Pagesos participarà demà a l'acte "Consell Popular de Ministres", impulsat per Òmnium Cultural, en motiu de la celebració del Consell de Ministres a Barcelona. El sindicat se suma a l'acte polític en defensa del drets i les llibertats, greument conculcats a Catalunya, i contra l'empresonament injustificat de líders de la societat civil i polítics catalans i els processos judicials contra càrrecs electes i institucionals, activistes i artistes, nou dels quals han marxat a l'exili.\nEl sindicat agrari se suma, a més, a l'acte polític de protesta davant del Consell de Ministres per denunciar la inacció de l'actual govern del PSOE en matèria agrària. És destacable que el ministre d'Agricultura, Luis Planas, encara no s'ha reunit amb Unió de Pagesos, organització professional agrària majoritària a Catalunya que té un pes en la representativitat a l'Estat important. I, això, que el sindicat agrari català a posat sobre la taula propostes de mesures urgents per donar resposta a els necessitats del sector.\nEl Ministeri d'Agricultura no ha assumit la correcció de l'aplicació de l'actual Política Agrària Comuna i manté la distribució injusta dels ajuts agraris, beneficia a perceptors per als quals l'activitat agrària no és significativa i perjudica la pagesia catalana.\nEl Ministeri d'Agricultura tampoc ha assumit la lluita contra les males pràctiques comercials i acaba de perdre l'oportunitat de regular la venda a pèrdues a tota la cadena alimentària. Aquesta pràctica banalitza els productes agraris als lineals de la gran distribució i fa abaixar els preus pagats a la pagesia. Tampoc, ha posat fil a l'agulla per definir la quota de mercat que comporta posició de domini dins del mercat agroalimentari, la qual impediria els abusos de poder que pateix el sector productor.\nEl Ministeri d'Agricultura no està atenent les propostes per compensar l'encariment de costos de producció, com ara defensar la implantació d'un gasoil professional agrícola, ramader i forestal amb un impost especial d'hidrocarburs.\nEl Ministeri d'Agricultura no s'ha posat encara a resoldre la deficient representativitat de les organitzacions agràries als òrgans consultius estatals, com a conseqüència de no haver democratitzat la interlocució, ja que molts dels representants no han estat escollits en unes eleccions al camp, com sí s'ha fet a Catalunya.\nD'altra banda, els professionals agraris són els que es queden, de mitjana, amb les pensions més baixes de tot el sistema de seguretat social de l'Estat i no es poden devaluar les millores en pensions dels acords d'integració del Règim Especial Agrari per compte propi, al Règim Especial de Treballadors Autònoms des del 2008.\nPer tot això, entre altres aspectes sectorials que reclamen atenció, i perquè l'actual Govern central reorienti el conflicte català cap el terreny polític i la negociació, que haurà de tenir en compte el dret que té el poble català a decidir el seu futur polític, Unió de Pagesos se suma a l'acte polític "Consell Popular de Ministres". Unió de Pagesos recorda que el dret de manifestació i la llibertat d'expressió són instruments bàsics de la democràcia, i que cal exercir-los des de la no-violència i el civisme.


CUINA RÚSTICA - Artijoc, S.C.C.L\n> Tots els productes>Jocs d'imitació>Cuines, botigues i cabanes>CUINA RÚSTICA\nData de disponibilidad: 11-12-2017\nAquesta cuineta rústica està feta de fusta i té forma de casa. Jugar-hi serà molt divertit, perquè té calaixos, armaris, un forn, una placa de cocció, una campana estractora amb xemeneia i fins i tot una pica amb aixeta que et sorprendrà, perquè si s'omple el dipòisit que hi ha al darrere... surt aigua com en una pica real!\nLa seva decoració farà que us sentiu com a la cuina de l'àvia!\nMides: 95x68x20 cm.\nAccessoris no inclosos.\nPreciosa berenjena hecha con madera, tallada a mano y con tintes naturales, un complemento ideal para el espacio de cocinita y juego simbólico.\nPreciosa patata feta amb fusta, tallada a mà, un complement ideal per a l’espai de cuineta i joc simbòlic.\nUna cabana, una casa, un cau, una cova... Aquesta caseta de la casa Djeco esdevindrà l’espai de joc preferit dels més menuts i menudes de casa.\nCISTELL DE POMES I PERES\nMaterial: Fusta de cautxúMesures: 16 x 12 x 6 cm\nCUINA DE SOBRETAULA\nCuina d'una banda i barbacoa per l'altre. Fes girar les rodetes i canvia la posició del foc. La nansa serveix per a portar-la còmodament i també per a penjar els utensilis. Amb la cuineta es fomenta la creativitat, la imaginació, l'autonomia, la destresa, la capacitat d'ordenar i classificar!\nPlanxar com el papa i la mama! Amb aquesta taula de planxar de fusta natural forrada amb una bonica tela, fins i tot els nens més petits poden imitar als seus pares en un joc de rol actiu. La planxa es pot col·locar en la superfície i la taula de planxar es pot doblegar fàcilment.Després de jugar, la taula de planxar per a nens es pot guardar i no...\nSET DE TÉ PURE&NATURE 7 PCES\nBonic joc de te de metall de la col·lecció pure & nature de Little Dutch. Consta de dues tasses de te, dos platerets, una tetera amb tapa i una safata, tot dins d'una preciosa maleteta.\nHABITACIÓ INFANTIL PLANTOYS\nHabitació infantil de disseny rústic, composta per llitera, armari i cadira. La llitera es pot convertir en dos llits i l'armari es pot convertir en escriptori.Va perfecte amb Casa de nines PlanToys o en teatre.\nDORMITORI CASETA PLANTOYS\nDormitori de disseny rústic, compost per un llit de matrimoni amb llum de nit, un tocador amb tamboret i un armari.Va perfecte amb Casa de nines PlanToys o en teatre.\nMENJADOR CASETA PLANTOYS\nMenjador de disseny rústic, compost per una taula amb 4 cadires i un aparador.Va perfecte amb Casa de nines PlanToys o en teatre.\nSALA D'ESTAR CASETA PLANTOYS\nSala d'estar de disseny rústic, composat per un sofà, una tauleta petita, dos butaques un moble per la TV, una làmpara de peu i un televisor.\nBANY CASETA PLANTOYS\nBany de disseny rústic compost per banyera, dutxa amb mirall i lavabo i vàter abatible.Va perfecte amb Casa de nines PlanToys o en teatre.\nCUINA CASETA PLANTOYS\nCuina de disseny rústic compost per nevera, cuina amb forn, aigüera i una tauleta abatible.Va perfecte amb Casa de nines PlanToys o en teatre.\nCUINA CASA DE NINES\nCuina per a casa de ninos i nines amb múltiples elements movibles i fets de fusta i tela.


ESQUERRA UNIDA CRITICA QUE EL CONSELL I FOMENT IGNOREN ELS RODALIES A VINARÒS\nMarina Albiol, diputada d'EUPV, critica que en la reunió celebrada entre el Ministeri de Foment i la Conselleria d'Infraestructures, no es tractara en camp moment del Pla de Rodalies i l'extensió de les línies fins a Vinaròs. “Estan prenent el pèl a tots els castellonencs”, assegura, i reclama que el PP i el PSOE, “tingan sensibilitat d'una vegada per totes amb una necessitat real dels habitants del nord de la província”.\nA juí d'Albiol de nou succeeix el mateix de sempre, “els partits majoritaris s'obliden del promès”, i considera que els culpables que el nord de la província no tinga rodalies, “són el PP i el PSOE, els dos partits amb responsabilitat de govern, sempre fan propaganda a favor i declaracions d'intencions, però mai ho porten a terme, després a l'hora d'actuar sempre prioritzen altres projectes molt més cars, com l'AVE”.\nLa representant d'esquerres considera que de del Consell i el Ministeri s’estan marginant als pobles i ciutats del nord de la província”, i assegura que l’anomenat estudi de viabilitat, “només va ser una manera de guanyar temps, perquè no tenen cap intenció real d'estendre la línia de rodalies a Vinaròs i el Baix Maestrat”.\nLa portaveu d'Esquerra Unida considera que els trens rodalies del nord de la província, “ja fa temps que no estan a l'agenda ni del Govern Central del PSOE, ni de del Consell en mans del PP, i la prova més palpable és que no van dedicar ni un sol minut en la seva reunió a tractar aquest problema, que arrosseguem en aquestes comarques des de fa massa anys”.\nCastelló, 16 de setembre del 2010\nPublicado por manuel nose nose en 5:40


Altres Barcelones: Josep Molera, "el Noi de Tona", un personatge excèntric i peculiar de Barcelona\nJosep Molera, "el Noi de Tona", un personatge excèntric i peculiar de Barcelona\nPostal apareguda en motiu de la mort del "Noi de Tona"\nBarcelona ha estat sempre un punt d'atracció per a gent peculiar de tota mena. Un d'aquests personatges "especials" ara oblidat va ser el “Noi de Tona” (Josep Molera), que no només es va fer molt popular a Barcelona sinó a tot Catalunya, ja que viatjava gratis amb el ferrocarril entre Barcelona i Portbou, on hi tenia un bon amic treballant. Aquest singular personatge, aparentment no semblava estar gens centrat, conten que això li venia de quan havia estat a la Tercera Guerra Carlina (1872-75). Quan ja eren a punt d’afusellar-lo es van oblidar d’ell per atendre assumptes més importants, el Noi, pres pel terror va aprofitar l’ocasió i va apretar a córrer camps a través i no va parar fins al cap de dotze hores, que uns pagesos el van trobar extenuat. No se sap del cert si era una aventura real o pertanyia a l’imaginari d’aquest peculiar personatge, ja que es diu que tenia una memòria privilegiada. La popularitat del Noi de Tona li venia dels discursos que recitava per alegrar les festes majors i fires, quan acabava li agafava tal atac d’ira que s’estripava tota la roba fins a deixar-la inservible. Al cap d’una estona se’l veia passejar ben vestit amb roba nova. Però l’altra perillosa obsessió del Noi era la d’arrancar queixals a tot aquell qui pogués. A vegades si es trobava un nen li preguntava: “A veure què tens a la boca?” i acte seguit li arrencava una dent. Tot i que ell era ben desdentegat, per cridar l’atenció del públic, alguns cops es dedicava a trencar nous amb la boca. No tenia ni ofici ni benefici i vivia de les monedes que recollia pels seus discursos, va néixer a Tona (1851), on era conegut com en “Patet” i va morir a Barcelona l’any 1921, prop de la Casa de la Caritat.\nAvui en diríem un friki :)\n30 de juny de 2012, a les 13:45\nque bó ¡¡ salut\n30 de juny de 2012, a les 22:52\nFelicitats!. Està molt bé que escriguis articles sobre personatges normalets com aquest, gent peculiar però que no tenen cap mèrit i per això són similars a molta gent de tots els temps. Sí, aquests ens parlen molt de la nostra vida quotidiana, del nostre humor, dels nostres valors, del nostre tarannà com a poble, i si no ho fas tu... La nostra cultura institucional està constituïda amb la base de l'elitisme social més brutal, més aclaparador i més fred, gèlid, indiferent a tot; li falta consciència social, o sigui: li falta massa vida, veritat. Jordi, historiador\n1 de juliol de 2012, a les 19:23\nGràcies! Doncs com aquests n'hi havia molts més, si us agraden en posaré més de tant en tant\n2 de juliol de 2012, a les 11:55\n8 de juliol de 2012, a les 1:55\nSi que els conec, de fa temps! Un dia d'aquests m'hi animo! Gràcies!\n9 de juliol de 2012, a les 12:59\nHola Dani, Si us fixeu en la història d'algunes de les nostres ciutats hi ha personatges peculiars i que marquen fortament personalitat i identitat local. Són personatges molt més importants per cada poble i ciutat del que semblaria a primera vista. Obviats per l'acadèmia, clar, com quasi tot, hi ha per fer un estudi, o un llibre que reculli a un bon grapat d'ells, ens animem a fer-ho?, seria una forma d'entrar ja, finalment en la història de les classes populars -ja ens toca. El més maco és que parlen com ningú de la quotidianitat dels pobles mediterranis..El Francesc Pujols a Martorell, l'Ocaña a Barcelona...Alguns són grillats, bojos, altres són il·luminats, xerraires professionals, filòsofs, escriptors, rodamons, quasi sempre gent del poble. A Sabadell, per exemple, hi ha el Llum de la Selva, l'anarquista naturista dels anys 20-30, o en Sànchez.\n11 de juliol de 2012, a les 14:41\nA Barcelona tenim (bé, em temo que "teníem") el senyor que cantava òpera a l'andana del metro de passeig de Gràcia, la gran Amparito de Granada...\n24 de juliol de 2012, a les 0:26\nJordi, tens raó!!! Recordo a aquest senyor amb un vestit impecable i bigoti blanc cantant al metro, tot i que em sona que l'havia vist a les estacions de Catalunya i Liceu.\nI una fortíssima felicitació al Dani per aquest sensacional blog!\n12 d’octubre de 2012, a les 21:07\nEi Dani, acabo de veure a Odisees el programa sobre el quadre "La carrega" de Ramon Casas i he descobert que el noi de Tona va ser el model per al pintor pel personatge que hi ha a terra i he recordat el teu post:\nT'enllaço el programa en qüestió (minut 16,38)\n30 d’octubre de 2012, a les 2:44


Fer les nenes Xineses prefereixen Índia nois, per a una relació. Indi Vídeo De Cites - XAT de VÍDEO #1 - conèixer a una noia o noi en línia!\nFer les nenes Xineses prefereixen Índia nois, per a una relació. Indi Vídeo De Cites\nI don't mean a ofendre els seus xicots\nsaps el que, que realment vull saber recentment, és si la majoria dels seus Índia nois tractar la relació amb les noies d'altres països seriosamentMés de u considerar casar-se amb ells, o simplement vols una noia per jugar amb. Així, finalment, les seves amigues d'altres països hauran de ser abandonat després. Que realment fa mal aquestes noies profundament. I m a la Xina continental noia i esbojarrada sobre un Indi home recentment. És realment bonic, encantador, considerat i intel·ligent. Vam veure altre cop a la setmana de mitjana.\nSé que molts Indis estan disposats a casar-se\nVaig estimar-lo més i més.\nVaig estimar-lo amb tot farem el meu cor, però no estic segur de com pensa.\nEl contingut de la primera resposta no és molt exacta. Taiwan i Hong Kong són molt diferents des de la Xina continental, especialment la raça, la política, i fins i tot una mica de cultura. Hong Kong és una de ja modernitzat la ciutat. Només cal mirar les àrees, Hong Kong i Taiwan són molt petits en comparació amb el conjunt de la Xina, la qual cosa significa no només la gran diferència en la població, però també el nivell mitjà de l'educació. Vostè no té cap necessitat de comparar la mitjana de nivell d'estudis i el nivell econòmic d'un gran complex país amb només un o dos modernitzat les ciutats. I també, vostè no ha de fer judicis sobre la Xina continental a les nenes perquè en el fet que gairebé mai tenen accés a conèixer-los.\nVaig a dir-u per què els estrangers tenen poques possibilitats de conèixer bé de la Xina continental a les nenes.\nHi ha gran nombre d'alt nivell continental a les nenes, sense importar els seus pares són rics o no. Però El més interessant és que la majoria d'ells no tenen cap desig de viure a l'estranger i mai ha possibilitats per a comunicar-se amb els estrangers, s'acaba de viure la seva vida tranquil a la Xina per sempre.\nSi vostè no és un Xinès, no entenc com tradicionals són.\nEs preocupen massa sobre la la vida quotidiana, els pares, la família. La cultura xinesa és molt misteriós i influït pels antics Xinesos massa.\nI don't want a explicar-ho aquí.\nUn altre motiu important que molts Xinesos no t prefereixen Indis és perquè els mitjans de comunicació Xinesos.\nEs mostra sempre com una mala notícia de l'Índia com a poble Indi a muntar en només una motocicleta, a les nenes violades en autobús i morir, Riu Ganges és ple de deixalles, un home violar una noia al terrat i abocar l'oli en la seva continuació cremar-la, la policia no fa res per les pobres víctimes de violacions a les nenes, Índia policia tortura la gent innocent. veiem aquest tipus de notícies, imatges, pel·lícules cada dia.\nA la Xina, la gent no pot veure bona notícia de l'Índia totalment.\nLes nenes tenen por d'Indis i l'Índia. t, i que no se senten fortament sobre de casar-se amb una dona que no és verge.\nI a diferència dels Xinesos homes, que estan disposats a casar-se divorciat de les dones.\n(Asiàtics vs Occidental Hmm.).\nL'idioma danès. Aprendre danès en línia a través de Skype\nSa pagpakig-Date nga programa mao\nCites sense registre amb els telèfons foto la ruleta de xat en línia lliure vídeo llocs de xat de Cites les nenes de cites xat de vídeo alternatiu lloc de cites sense necessitat de registre reunir-se durant un temps com afrontar una noia explorar la meva pàgina Cites per lliure sense inscripció amb fotografies vídeos


[MANIFEST UNITARI]: Rehabilitar el nostre passat és dignificar la nostra lluita | CNT València\nÉs des de fa més d’un any quan diverses organitzacions d’arqueòlegs i de familiars de víctimes estan duent a terme els treballs d’exhumació i identificació dels cossos.\nTemps enrere açò no era possible per el continuisme franquista que representaven els anteriors governs valencians. No sols no feren res en dignificar a estes víctimes per la llibertat, sinó que es dedicaren a profanar fosses –com les del cementeri de València- excavades amb\nnocturnitat i traïdoria, i transportaren el cossos a la cantera de Sagunt per fer-los desaparéixer per sempre. A més dels impediments per part de l’ajuntament del PP de permetre als familiars de Pedro Alcorisa exhumar el cos de son pare; del monòlit situat al cementeri de València equiparant les víctimes amb els seus botxins; etc.\nÉs inconcebible que en un país suposadament democràtic es permeta encara rendir culte als que van liquidar els drets i llibertats aconseguits a força d’anys i anys de lluita. Encara més inconcebible resulta que s’estiga negociant amb la família del dictador el trasllat de les seues restes a conveniència d’eixa família que s’ha fet amb una fortuna gràcies a l’espoliació i el robatori durant més de quaranta anys de dictadura i que segueix gaudint de prebendes i privilegis inimaginables.\nPer tot això, la Coordinadora Valenciana en Defensa de les Víctimes de Cuelgamuros exigeix:\nQue s’exhumen les restes de les víctimes que, inclòs després de mortes, van ser tractades com a vençudes i enterrades amb els seus botxins.\nLa retirada dels cossos de José Antonio Primo de Rivera i de Francisco Franco Bahamonde.\nL’expulsió, prèvia auditoria de comptes i bens, dels frares benedictins. I que l’Estat deixe de finançar-los, ni allà ni en cap altre lloc.\nLa transformació del Vall en un lloc de memòria i record a les víctimes del franquisme, on desaparega tota simbologia franquista, i sobretot, la creu.\nUna condemna pública i amb conseqüències per part de l’Estat espanyol i totes les institucions i organitzacions que formen part del mateix colp d’estat de 1936 i del règim franquista.\nEl lliurament a l’Estat, i al poble en general, de la documentació sobre les persones soterrades al Valle, actualment en poder de l’abat del monestir.\nQue l’exhumació es faça duent a terme proves d’ADN per a la posterior judicialització dels assassinats.\nLa derogació de la Llei d’Amnistia de 1977.\nQue tot aquest procés estiga acompanyat per persones de l’ONU expertes en genocidi i desaparicions forçades.\nDesprés de més de quaranta anys de democràcia i deixadesa política, lleis per a la memòria històrica fetes a mitges i homenatges franquistes permesos –moltes vegades fomentats per part de les institucions de l’Estat-, és l’hora de treballar totes les organitzacions conjuntament amb la finalitat de convertir el mausoleu feixista en un lloc de memòria de totes les víctimes del genocidi franquista.\nÉs l’hora de ser valentes, es l’hora de tirar endavant i no retrocedir mai més, per elles i ells que varen lluitar per un món més just, que varen començar el camí que ara és deute nostre continuar.\nParticipa a la Marxa a Cuelgamuros el diumenge 5 de maig.\nNo Passaran: nosaltres passarem.\nCoordinadora Valenciana en Defensa de les Víctimes de Cuelgamuros\nEntrada anteriorLa exitosa huelga de CNT en Productos Florida consigue sus principales objetivosEntrada siguienteCNT constituye una Sección Sindical en ALEM (Alaquàs Empresa Municipal SL)


PRESENTACIÓ DE LA PROGRAMACIÓ DE LA SALA ALBERT CAMUS DE GENER A MARÇ DE 2019\nAvui dimecres dia 9 de gener s'ha portat a terme la presentació de la nova programació de la Sala Polivalent Albert Camus corresponent als mesos de gener a març de 2019. L'acte ha comptat amb la presència de la batlessa de Sant Lluís, Montse Morlà, i la regidora d'Educació i Cultura, Maite Martínez.\nAquesta nova programació, que compta amb un nou disseny de fulletó, conté 34 actes repartits entre els mesos de gener, febrer i març i toquen totes les disciplines (música, dansa, teatre, conferències, projeccions, debats, exposicions, etc.). S'inicia avui dimecres dia 9 amb la projecció del documental "Silvana" dins del Cicle "El Documental del mes" i finalitzarà el 30 de març amb la representació de l'obra de teatre "Vincles, s'altra familia", de Teatre de Xoc i Menorca Produccions.\n1) L'inici d'un nou cicle de debats titulat "DEBAT a Bat a la Sala Albert Camus", on es realitzaran 3 debats de temàtiques d'actualitat com són l'eutanàsia, la nova geriatria i adolescents i pantalles.\n2) Inici del nou cicle de cinema "En femení", en col·laboració amb el Festival Cine por Mujeres. Es projectaran quatre pel·lícules:\n- 23/01: Brava, de Roser Aguilar (Espanya)\n- 20/02: La noche que mi madre mató a mi padre, de Inés Paris (Espanya)\n- 8/03: El orden divino. De Petra Volpe (Suïssa)\n- 20/03: Comandante Arian, d’Alba Sotorra (Espanya)\nPer consultar tota la programació, ho podeu fer al següent enllaç: http://www.ajsantlluis.org/Contingut.aspx?idpub=18826


Argimon assegura que l'explosió de contagis per Nadal no s'ha produït\nEl secretari de Salut Pública admet que l'escenari que vaticinaven els experts no s'ha complert, i assegura que les dades conviden a un optimisme "molt moderat"\nMarta Casals Torres | dimecres, 13 de gener del 2021, a les 23.00\nEl secretari de Salut Públic, Josep Maria Argimon, ha assegurat que “l’explosió” que havien de provocar les trobades familiars de Nadal, Cap d’Any i Reis, “de moment no s’ha produït”. Argimon ha reconegut que, per tant, no s’han complert les previsions que “havíem fet tots els experts”, inclós, ha dit, ell mateix. En aquest sentit, ha explicat que el ritme de contagis segueix creixent però que ho fa “igual” que des de principis d’octubre.\nArgimon contraposa el que ha passat durant les festes de Nadal amb el pont de la Puríssima que ha qualificat de “disbauxa”. “A partir del pont del desembre es quan comença el creixement de forma sostinguda, aproximadament un 2 % diari”, relata. De seguir així, pronostica que en dues setmanes ens situarem en la mateixa situació epidemiològica que en el punt més àlgid de la segona onada.\n“Optimisme molt moderat” per la situació epidemiològica\nSobre la situació epidemiològica actual, Argimon ha reconegut que hi ha dos indicadors que “van bé” i que permeten un punt d’esperança. D’una banda que la xifra de pneumonies no ha crescut durant aquest mes. De l’altra, que per primera vegada en un mes el test d’antígens han trencat la tendència i el nombre de positius és menor que el de la setmana anterior. “Això convida a un optimisme molt, molt moderat”, ha explicat i que caldrà veure si continua o no.\nArgimon valorat la situació epidemiològica durant una roda de premsa de seguiment del procés de vacunació de la covid-19. Durant la intervenció, ha anunciat que dilluns vinent, 18 de gener, es començarà a administrar la segona dosi de la vacuna de Pfizer a la residència de Feixa Llarga, on va començar el procés de vacunació. D’altra banda, aquest dimecres han arribat les primeres 5.800 dosis de la vacuna de Moderna que es començaran a administrar entre divendres i dissabte. L’Hospital de Sant Joan de Déu és un dels quatre hospitals catalans on s’administrarà.


ANEM A FER UNA CERVESA?: TORNEM AL PRINCIPI !!\nPublicat per Quim Carrera a 14:08\nQuim, els de la comisio et trobem a faltar, crec que hauries de tornar, JA!!\navui tenim reunio i també estavem pensant de traslladar-la a Bangkok....quina ciutat mes potent!!\nNo se si teniu previst anar a Koh Samui, pero si podeu aneu-hi, es una pasada....\nuna abraçada, i a disfrutar a tope (no cal que us ho diguin, ja ho se)\n29 d’agost de 2007, a les 10:08\njajajjaja que bona!! mentre llegia reia sol perquè ens va passar el mateix a l'excursió de Chiang Mai. I pel que veig, veu fer, si fa no fa, la mateixa.\nExactament 50 minuts sobre un elefant per recórrer una volta d'uns 500m....El millor de tot va ser que, per no haver de fer servir dos balses de bambu, ens van voler posar a tots en una i ens vem enfonsar fins la cintura en aquella aigua... "tan cristal.lina...." quedant plens de bitxos i demés...\nI quan vem anar a veure les hill tribes aka, karen, etc hi vem arribar més d'hora del previst i s'estaven posant els disfrassos de pressa i corrents sobre els seus texans i bambes nike.....Una mica port-aventura.\nL'any que ve farem els paisos del voltant. Laos, Myanmar, Cambodja.\nDe fet Thai ens va agradar molt però ho vem trobar bastant turístic, com ara ho comença a ser Vietnam.\nEn fi...els que aquí per desgracia treballen us saluden!!!\nPD: x cert.... m'he descollonat en veure que anaves amb aquella camiseta!!nosaltres tenim totes les fotos del trekking amb els xubasqueros del barça!!\n29 d’agost de 2007, a les 10:28\nHola als dos !!!,m'alegra veure queque tot va collonut i com ja us deu haber dit molya gent...quina enveiga,el que donaria per tornar estar ara aqui prenent una "Tiger beer"al costat del riu a Hue o Hoi An o relaxadament en una barqueta a Halong Bay.Per aqui, acabant vacances i tornant "al ruedo" i per cert Quim avui ja tenim reunió de Comissió per, entre altres coses,parlar del viatge d'Euroleague a Antwerp on en la 1ª fase tenim polacs i irlandesos.Bé,no us emprenyo mes i que seguiu disfrutant del viatge!!!Pere Arch.\n29 d’agost de 2007, a les 14:25\nQuina ilusio llegir-vos, com d'altres estic enganxadissima!!!!m'agraden moltissimes els escrits pero ja sabeu que les fotos son la meva perdicio i son precioses!!!!!!!haurem de fer una exposicio quan torneu!!!!!!!\nTinc moltes de parlar amb vosaltres i preguntar-os millons de coses.\nUn petonas molt fort als dos, cuideu-vos moltissim!!!!!!!!\nJa se us comensa a trobar a faltar...\nAhh!!!Moltes Felicitats barbas pel cumple...\n8 de setembre de 2007, a les 15:17\nAi!!!em sembla que el Toni esta preparant un super mail per la info d'Australia, ara que francament, no crec que us agradi tant com tot lo que ja heu vist.....\n8 de setembre de 2007, a les 15:20\nEi parelleta !!!! Ara feia dies que no entrava al bloc i encara no havia vist totes les fotos que heu penjat !!!!! Són molt xules i t'ambienten amb les explicacions que aneu fent!!!!! No deixeu de penjar-ne eh ???? Que així també veiem la carona a felicitat que feu !!!! a veure si torneu de Myanmar aviat i podeu tornar a actualitzar el bloc !!!!!\nPer aquí tots molt bé, esperant amb candaletes que neixi el Roc !!!! Sembla que ha sortit una mica "perro" i a dins la Glo diu que hi està molt bé !!!! De moment, no vol sortir !!!!\nPetonets a tots dos !!!!!\n13 de setembre de 2007, a les 11:33\nDespr�s d'unes vacances tranquiles, torno a entrar. Ja he vist els retratus, Mare de Deu del Carme, quin goig que feu i que maco �s el m�n!!!. Per m� tot �s nou. Cuan van fer la clase de la Geogr�fia Asi�tica, el Kim i jo, estavem de convivencies o potser malalts.No la vam pasar. El vostre viatge hem fa descobrir o, al menys tenir una m�nima idea, de lo que �s aquesta part del m�n que se mes o menys �n �s, per� si m'ho fas assenyalar al mapa, segur que ho cago. Tinc una premonici�. La proxima noticia, posareu un retratu de com vau celebrar la Diada, si no ja podeu retratar a un xinet del collons amb una barretina i una senyera, perque de porr� segur que no en trovareu, a no ser que canvieu l'accent.\n13 de setembre de 2007, a les 18:56


hora del conte Archives - Pàgina 2 de 3 - Idees Magistrals\nPere i el Llop és un conte musical ideal per atraure l’atenció dels xiquets/es més menuts i fer un gran treball. És pot utilitzar en qualsevol nivell d’Infantil, sempre adaptant les activitats (això ja ho sabeu tots). Deixe descrita la seqüència d’algunes activitats que van …\nVet aquí que una vegada hi havia una papallona molt bonica i rebonica, tota plena de colors, que vivia en un prat de flors. Un dia la papallona estava dormint. Va sentir uns sorolls que la van despertar i va dir: – Aaaaahhh! Oh quin …


Denuncien “abandonament” del Mercat d’Hostafrancs\nRedacció, Hostafrancs\t| Actualitzat el 05 Setembre 2018 a les 09:55\nUna imatge de la façana del mercat. Foto: Mercats Bcn\n“Durant molts anys no s’ha fet manteniment. Tot i que per dins està força bé, per fora no. Tenim una sensació d’abandonament”. Aquestes són paraules de l’actual president del Mercat d’Hostafrancs, Òscar Alonso, a Línia Sants després que fa dues setmanes caigués part del sostre d’una zona del mercat a causa de la pluja.\n“En els últims 10 anys hem patit 8 incidents greus com el de l’altre dia”, afirma Alonso. I és que les fortes pluges del passat 17 d’agost van provocar el despreniment de diverses plaques del sostre. Per sort no hi va haver ferits però cinc parades van quedar afectades. Els comerciants afectats calculen que poden haver perdut uns 60.000 euros. Ara hauran d’esperar a rebre les indemnitzacions municipals pels productes que van perdre i les de les asseguradores pels desperfectes.\nL’incident de l’altre dia i els que s’han produït en els darrers anys, denuncia el president del mercat, es deuen al fet que l’aigua de la pluja s’acumula al sostre perquè els baixants no tenen capacitat d’absorbir-la tota. “Hem demanat que se solucioni, que es millorin els desaigües, però no s’ha fet”, lamenta Alonso, que afegeix que una reforma integral de l’equipament seria benvinguda tot i que no és “el més necessari”. “El més important és que es faci bé el manteniment perquè cal recordar que aquest mercat té 130 anys”, conclou.\nLa inseguretat és el principal problema dels santsencs\nL’Enquesta de serveis municipals 2018 feta pública per l’Ajuntament la setmana passada mostra [...]\nLínia Sants revalida el lideratge en difusió certificada\nL'última certificació del control d'OJD-PGD ha atorgat a Línia Sants una difusió de 9.163 [...]\nEls promotors dels pisos rusc denunciaran l’Ajuntament\nEl Poble-sec diu prou a les agressions sexuals\nUn miler de veïns del Poble-sec i d’altres barris dels voltants es van manifestar el passat [...]\nEls Premis President Companys, pels presos polítics\nL’auditori de les Cotxeres de Sants va acollir el passat 24 d’octubre la 23a edició dels [...]\nOcupen simbòlicament els pisos rusc que es fan a la Bordeta\nEls pisos rusc del carrer de la Constitució (la Bordeta), que promou l’empresa Haibu 4.0, [...]\nRebutjada la querella per l’ensorrament de Montjuïc\nEl jutge d’instrucció número 18 de Barcelona va rebutjar fa dues setmanes la querella [...]\nLes Cotxeres de Sants acullen divendres un Sopar Groc\nLes Cotxeres de Sants seran l’escenari aquest divendres a partir de les nou del vespre de la [...]\nEl JAC s’avança en la sèrie de quarts de la Lliga Catalana EBA


L'emotiu comiat de Laura Ràfols | Futfem.cat\n30.05.2018 || 16:50\nEl passat dissabte es coneixia la notícia que Laura Ràfols, portera i capitana del conjunt blaugrana, penjaria els guants un cop disputada la final de la Copa de la Reina, després de 14 anys al primer equip. No obstant això, la vilafranquina seguirà a l'entitat barcelonista però encara no ha concretat en quina àrea, ja que només pensa «en la final de Copa».\nA la compareixença, la portera ha llegit un emotiu comiat, on explicava el perquè de la seva retirada i agraïa el suport de la gent que l'envolta. Primerament, ha fet referència a Carles Capdevila llegint una cita seva: «Fa temps que penso que el més important, el més decisiu, el més transformador, és el que ens diem a nosaltres mateixos». D'aquesta manera ha explicat que «sap que ara és el moment de deixar-ho», perquè assegura no se'n vol «cansar d'aquest esport». No obstant això, Ràfols ha deixat clar que continuarà vinculada al club: «El Barça és casa meva i seguiré creixent al club com fins ara». Després d'aclarir els motius pels quals abandona la porteria 'culer', ha tingut paraules d'agraïment per la seva família, present a la sala de premsa per acompanyar-la en un moment tan especial per ella. Ràfols ha assegurat que l'ha fet «gaudir d'aquest esport».\nEn aquest especial moment també ha estat acompanyada per la plantilla al complet del primer equip juntament amb jugadores del filial com Candela Andújar, Claudia Pina, Anna Torrodà i Gemma Font, així com membres del cos tècnic, així com de Xavi Llorens, qui va ser el seu entrenador durant bona part dels anys al Barça. Ràfols, ha fet una menció especial a Marta Unzué, Melanie Serrano i Vicky Losada amb qui ha compartit més temps i considera part de la seva «família». Tampoc s'ha oblidat de les porteres Andrea Giménez i Sandra Paños, a qui ha volgut cedir el dorsal número 1, el qual té «molta estima» al·legant que «no pot ser de ningú més que ella».\nA més, també ha valorat la confiança del club on des de petita «havia somiat jugar» i es mostra orgullosa d'haver «pogut fer créixer l'equip». Pel que fa al seu darrer partit defensant la porteria blaugrana, la final de la Copa de la Reina del pròxim dissabte, la vilafranquina ha deixat clar que «passi el que passi», per ella «són les millors». En una roda de premsa on la blaugrana s'ha mostrat visiblement emocionada, ha afirmat que sempre ha intentat oferir el millor de si mateixa, i es queda amb la gent que ha tret de tot això, que és com la seva família».\nLa jugadora ha destacat que el moment més especial va ser «la consecució de la primera Copa de la Reina, ja que va ser un punt d'inflexió per al femení blaugrana». Respecte al futbol femení català, Ràfols ha recordat els seus orígens a l'Atlètic Vilafranca dient que va començar a jugar amb nens i més tard, amb unes amigues de l'escola van decidir crear un equip de futbol 7 a l'entitat de l'Alt Penedès i admet que «ara ja hi ha més equips femenins, però encara queda molt camí per recórrer». Quant a referents, la portera blaugrana ha destacat «Nadine Angerer i sobretot a Víctor Valdés, a qui veia entrenar al camp annex del Miniestadi».\nPel que fa a la seva posició al camp, la de portera, creu que «defensar la porteria és ser diferent, ja que s'entrena per separat i els objectius que es tenen són diferents de la resta de jugadores». La portera ha fet una recomanació a les jugadores de les categories inferiors: «Per arribar al primer equip cal paciència, tard o d'hora t'acabes adaptant al grup, ja que sempre t'ho fan el més fàcil possible».\nQuant al seu futur, la portera no ha donat pistes, ja que té «el cap posat a la final de dissabte». La vilafranquina té un bon grapat de possibilitats, ja que la seva formació acadèmica és molt àmplia cosa que li facilita poder transitar altres parts d'aquest esport. Entre les titulacions de la portera de l'Alt Penedès figuren un grau en Fisioteràpia, i diversos màsters en Medicina i Salut de l'Esport o el d'entrenadora, i actualment està treballant en la seva tesi doctoral.


Subject (*) BUSINESS ECONOMY AND ORGANIZATION Code 17234008\nGeneral description En aquesta assignatura l'estudiant s'ha d'endinsar en els coneixements bàsics de l'entorn econòmic i de l'organització d'empreses i en la seva aplicació pràctica. L’alumne ha de saber descriure un sistema de producció en termes d’inputs, processos, productes, fluxos d’informació, proveïdors, clients i entorn; identificar el conjunt de decisions que un gerent de producció ha de prendre, així com conèixer les seves eines de treball. El curs comença a una visió introductòria a la gestió d’empreses per continuar amb la Direcció d’operacions analitzant les decisions bàsiques que donen resposta a les preguntes què produir, com i quant, així com a les alternatives de millora del procés. El curs cobreix temes relacionats amb l’anàlisi de processos, gestió de materials, recursos humans i tecnologia, planificació de la producció i millora de la qualitat.


Els nens de l'anunci són fills d'un dirigent del PP - Notícies Política - Notícies Política - e-notícies\nPolítica · 13 de Maig de 2009. 11:34h.\nEls nens de l'anunci són fills d'un dirigent del PP\nSón dos dels vuit fills que té el president provincial a Barcelona\nEls protagonistes de l'anunci del PP en premsa del diumenge a La Vanguardia contra la nova llei catalana d'educació, un nen i una adolescent, són dues dels vuit fills del president provincial del partit a Barcelona, Toni Bosch, segons informa el diari Público a partir de fonts dels populars catalans. El propi Bosch es va limitar a assenyalar al diari que és un tema "secret" que afecta a la "protecció de dades". Bosch, que porta anys a la direcció del partit, va ser triat a la fi de l'any passat president provincial de Barcelona davant el candidat crític. En aquell congrés es va donar la circumstància que, com el seu rival Santiago Gotor, Bosch és també notari i membre de l'Opus Dei.\nAntoni Bosch, amb Mariano Rajoy, al congrés del PP de Catalunya\nAlícia Sánchez Camacho: "No ens consta cap actuació de la fiscalia"\nL'expresident de NNGG acusa el Govern de "nacionalsocialista"\nEl tripartit arriba a 249 assessors\n#16 amoscaciques, girona, 14/05/2009 - 15:11\na Catalunya en Català(Lleida): quan vinguis a Girona, tranquil q ja t tractarem com a un immigrant...pq si un andalús és immigrant a Catalunya...un lleidetà tb ho és a Girona.\nFart d' alimanyes com tu.\n#15 Marc, Barcelona, 13/05/2009 - 21:16\nUn altre que no sap llegir. Aquí diu "ja sigui el català o el castellà". I qui t'ha dit que jo sigui "inmigrant espanyol"? O ja reparteixes els carnets?\n#14 A Catalunya en català, Lleida, 13/05/2009 - 19:55\nMarc i si els nens tenen de llengua materna l'urdú o el suahili llavors no tenen drets?Els immigrants espanyols són igual d'immigrants que els marroquis,pakistanesos o francesos,fins que no entengueu que els espanyols no tindreu privilegis no anirem b\n#13 Marc, Barcelona, 13/05/2009 - 18:02\n2. Els infants tenen dret a rebre el primer ensenyament en llur llengua habitual, ja sigui aquesta el català o el castellà. L'Administració ha de garantir aquest dret i posar els mitjans necessaris per a fer-lo efectiu. Els pares o els tutors poden exerc\n#12 Anna Vilajoana, barna, 13/05/2009 - 17:22\nAmb 8 fills no podia militar en d'altres organitzacions que no fossin el PP i l'Opus, també deuen anar al colegio mayor i menor de...aquí tranquil que el català el donaran com a asignatura extrangera, però la de protecció als infants on l'aprendran?


L'Hospital Vall d'Hebron de Barcelona recluta voluntaris per a una vacuna en fase 3\nPublicat 23/12/2020 19:27CET\nL'assaig internacional inclourà fins a 30.000 voluntaris\nLa cap del servei de medicina preventiva i epidemiologia de l'Hospital Vall d'Hebron de Barcelona, Magda Campins, ha explicat que el centre ha començat el reclutament de voluntaris per participar en l'assaig clínic en fase 3 de la vacuna contra el Covid-19 de la farmacèutica Janssen.\nEn roda de premsa aquest dimecres al costat de les altres responsables de l'assaig al centre català Susana Otero i Ingrid Carbonés, Campins ha concretat que es tracta del "primer assaig d'aquestes característiques" que s'ha autoritzat en l'Estat.\nAquest dimecres han començat el reclutament --que han estimat que finalitzarà en tres mesos aproximadament-- i Campins ha precisat que la previsió del centre és començar a vacunar la primera setmana de gener a mesura que vagin reclutant, també, més voluntaris.\nL'Agència Espanyola de Medicaments i Productes Sanitaris (Aemps) va autoritzar el novembre passat l'assaig per avaluar "l'eficàcia i la seguretat" de la vacuna tant en voluntaris sans com en participants amb malalties que s'associen a un major risc de progressió a Covid-19 greu.\nAquest assaig inclourà fins a 30.000 voluntaris de nou països diferents --Bèlgica, Colòmbia, França, Alemanya, Sud-àfrica, Filipines, Espanya, el Regne Unit i els Estats Units-- i en el qual a més del centre català, que espera aportar 200 voluntaris, participen altres set hospitals de l'Estat.\nEn concret, aquests centres són: l'Hospital Clínic de Barcelona, l'Hospital Quirónsalud de Barcelona, l'Hospital Germans Trias i Pujol de Badalona (Barcelona), l'Hospital de la Princesa de Madrid, l'Hospital la Pau de Madrid, l'Hospital Quirónsalud de Madrid i la Clínica Universidad de Navarra.\nPERFIL DELS VOLUNTARIS\nSobre el perfil dels voluntaris, les doctores han precisat que no podran participar en l'assaig persones inmunodeprimides per una malaltia de base o bé en tractament amb medicaments inmunosupresors.\nTampoc es permet la participació de dones embarassades o amb probabilitat d'embaràs en els dos propers anys, persones amb antecedents d'anafilaxia o reaccions adverses greus a les vacunes ni persones que ja participin en altres assajos clínics.\nEn coincidir amb el desplegament de la campanya de vacunació, Campins ha lamentat que hi haurà persones que s'havien presentat voluntàries que sortiran de l'assaig perquè no poden participar si els administren la vacuna.\nEl grup en el qual hi ha "més persones que sortiran" de l'assaig serà el dels professionals sanitaris perquè són un col·lectiu prioritari dins de l'estratègia de vacunació i, segons Campins, decidiran lògicament no participar.\nLa vacuna, amb el nom Ad26.COV2.S, no conté el virus viu sinó que utilitza una proteïna artificial del virus perquè l'organisme generi anticossos.\nL'estudi és randomitzat, doble cec i controlat amb placebo, és a dir, de manera aleatòria se'ls administrarà a la meitat dels participants la dosi mentre que l'altra meitat rebrà el placebo.\nA més, el placebo serà emmascarat pel que ni el personal sanitari ni els voluntaris podran identificar quin producte s'està administrant.\nAquest assaig estudiarà "la seguretat i l'eficàcia" en un règim de dues dosis de la vacuna que s'injectaran amb 57 dies de diferència entre la primera i la segona dosi, i es farà un seguiment dels voluntaris durant dos anys.\nSEGUIR DESENVOLUPANT VACUNES\nCampins ha defensat que és "imprescindible" seguir desenvolupant altres vacunes candidates per poder garantir una major disponibilitat i també poder perfilar estratègies ajustades a cada grup poblacional segons el tipus de vacuna.\nHa concretat que pot ser que hi hagi vacunes que tinguin una "major efectivitat" en persones d'edat avançada i altres més efectives en gent amb patologies de base, entre uns altres.


Pep Vidal: Del 23 al 29 d'Abril\nDimecres: Avui he tengut l' oportunitat de poder gaudir del tennis de màxim nivell i sobretot del joc del nostre Rafel Nadal. He pogut assitir a una jornada del 60º Torneig de Godo.\nDijous: 48km en 1h 51' fent un poc de muntanya amb Berto, Tito i Jaume\nDivendres: 500m estils per comprovar com està l' hombro // 62'5km en 2h 3' // 10km en 49' amb en Tito\nDissabte: Entreno amb part del grup: 27' a la mar amb neopreno // 54km en 1h 51' fent sèries de 10km\nDiumenge: Després de 10 dies aturat per lessió i accelerant la recuperació (amb seny) ficant volum e intensitat aquestes dues setmanes q quedem hem plant-ho a Alcúdia per fer un volta al circuit IM. Duc entrenant des de dijous i ses cames ja ho noten. Ens juntam 6, però quins 6: Charlie, Juanan, Damian, Lluís Garcia, Lluís Roca i un servidor. Ha estat sortir a la Badia de Pollença i han encès el motor. He pujat el coll de femenia en devers 25' i un pic al Coll de sa Bataia ens hem reagrupat.\nBaixada suau q en diumenge hi ha molts de autocars, cotxes, bicis, excursionistes,etc... i un altre pic motor en marxa. Pas per Inca suau i en sortir un altre pic a tope. Vos jur q he sofrit com un ca.\nHa estat arribar a la carretera de Muro i en Damià s' ha clavat una sèrie fins a Muro brutal. No he donat ni un relleu fins la carretera des murterar i aquí q en teoria anavem amollant cames li he demanat a Juanan ( me deixat el garmin) a quant anavem, i me diu q 38km/h. 90km en devers 2h 45'. Crec q hem fet mitjana de 32' algo.\nBé, arribam a Alcúdia. Ens feim una foto i hem fet 7,2km de run a mitjana de 4' 10''/km així q hem fet 30'.\nDesprés ja per recuperar un poc hem ficat les cames dins la mar. He disfrutat com un nin petit però he notat els 10 dies aturat i el nivell d' aquestes bistis.\nTotal: 2000m -- 254'5km -- 17'2km. 10h 27'\nPublicado por Pep Vidal en 20:42


Venda de llibres a Olot per evitar l'exclusió social - Diari de Girona\nx.v. 07.04.2018 | 00:09\nLa Fundació Servei Solidari d'Olot ha posat en marxa una nova edició de l'activitat Recicla Cultura, que té com a objectiu ajudar persones sense estudis ni recursos a fer cursos de formació que en alguns casos suposen nogensmenys que treure'ls de l'analfabetisme. També serveixen per fer possible que persones nouvingudes puguin aprendre castellà i català per poder desenvolupar-se en societat. Durant els sis anys d'existència de l'activitat, unes 1.700 persones se n'han beneficiat.\nL'activitat compta amb la col·laboració d'empreses, administracions, associacions i entitats. Les entitats col·laboradores posen una bústia en un lloc visible de les recepcions perquè la gent hi deixi els llibres que ja ha llegit i ha disfrutat. També poden comprar un llibre nou.\nLa idea consisteix a fer una borsa de llibres per exposar-los el dia de Sant Jordi en una parada al centre d'Olot. Aquell dia, la gent pot agafar-los fent una donació simbòlica. La persona que col·labora s'emporta un llibre que compta amb la garantia d'haver agradat a un altre lector, no ha de pagar el preu d'un llibre nou i encara col·labora en el finançament dels estudis de persones que necessiten saber per millorar la seva vida.\nEn el cas d'Olot, els llocs de recollida estan situats a la Biblioteca Marià Vayreda, a can Trincheria, a l'escola Volcà Bisaroques, a la biblioteca de l'IES Garrotxa i a l'Escola Pia d'Olot.


La dreta a Espanya, una anomalia\n15.12.2020 - Catalunya - Enric Feliu - Redacción Barcelona\nMentre la cancellera alemanya Àngela Merkel emociona el parlament alemany, i gairebé mig món, quan reconeix que 590 morts per Covid no són acceptables i que no vol uns nadals futurs sense els avis perquè ara no s’hagi fet un esforç, la dreta d’Espanya és capaç de baladrejar en un parlament que no tots els espanyols són iguals davant la llei.\nNi De Gaulle, anomenat per desfer-se de la IV República Francesa i amb plena poders per construir-ne la Cinquena de caràcter presidencialista, hauria gosat dir-ho.\nÉs un fet aïllat o és que a Espanya la dreta és en realitat particular?\nFa un temps, quan Pedro Sánchez va fixar les mesures de confinament, en una conversa de Facebook un militant de Ciutadans es queixava. Li vaig respondre que mirés que passava a Alemanya o França, amb Macron i Merkel, que no són precisament “chavistes”, sinó representants de dues classes de dreta europea: Merkel de la més clàssica i Macron del neopopulisme de dretes. Em va replicar que ell no mirava que succeïa fora de les nostres fronteres. Traducció: m’importa un be negre, si no és per fotre a parir a Sánchez. És la dreta espanyola la que ha tractat de sabotejar el repartiment dels fons europeus a Espanya i la que ha titllat d’assassí a Sánchez per les morts de les residències, o de dictador marxista per les mesures contra la pandèmia.\nPer què aquesta manca de responsabilitat política? Per què la dreta espanyola no té pas com a model la dreta europea més clàssica; i la cosa ve de lluny.\nQuan Manuel Fraga encapçalava primer l’Alianza Popular i després el Partit Popular, era descarat que el seu model polític era Churchill, un personatge històric de primera magnitud i que sí que va ser el primer ministre adequat per a una Gran Bretanya sola i aïllada, en guerra contra el nazisme, bel·licista convençut i dels pocs que va advertir de les fatals conseqüències del Pacte de Munic de 1938. Però era anticomunista visceral i les seves opinions envers el moviment obrer, la qüestió irlandesa o el mateix Gandhi no eren políticament correctes… ni per a la seva època. Era ni més ni menys la Margaret Thatcher dels anys vint.\nPerò el gran desastre, que encara estem patint, va venir amb l’era Aznar. No puc imaginar que haguessin dit si hagués estat a Bono a qui se li haguera estavellat el Yak42, per exemple. Aznar, el “messies”, era l’escollit que venia a salvar Espanya i tota la resta, una colla de malfactors que només volien arruïnar -la. Clar que ara tots sabem que la veritable cova d’Ali Baba es trobava al carrer Gènova. Tard, però condemnat el Partit Popular.\nEl Partit Popular preferia mirar els amics americans o anglesos que no pas els alemanys. I la idea d’Europa que tenen allà dins té més a veure amb els terços de Flandes, amb la llegenda negra i amb Rocroi, que no pas amb Adenauer o De Gasperi, o amb la Unió Europea. La dreta espanyola du tatuada a la pell la frase d’Unamuno: “Que inventen ellos”. També Ciutadans, que no ha acabat d’entendre el seu rol parlamentari de forjador de coalicions, com durant molt temps ha fet el Partit Liberal Alemany donant suport a uns o altres en funció del resultat electoral. Impossible pensar una gran coalició com ha succeït en altres llocs. Quelcom que, per sort, ha obligat Pedro Sánchez a mirar només la seva esquerra, de ben segur que Sánchez hagués preferit governar en minoria i cercar el suport puntual a una banda o altra del Congrés dels diputats. Qui en té la culpa?, el pretès gran mascle alfa de la dreta espanyola, Albert Rivera.\nPartit Popular i Ciutadans, no incloc a Vox perquè aquests no enganyen sobre que són, volen ser Erdogan a Turquia o Urban a Hongria.\nLa culpa la tenen els refugiats que venen a malviure aquí, però no són racistes: són classistes, només volen migrants pobres per explotar-los i després puntada de peu i cap a fora.\nVoldrien un govern autoritari fort, per sobre de tots els poders democràtics, i no els importaria rebentar les costures del model constitucional del 78, amb molts defectes, això sí, pels seus propis interessos particulars per damunt de l’interès general. No tenen escrúpols. Aquests són els seus referents i models. El populisme autoritari més manipulador i mentider com Trump o Boris Johnson.\nNo pas l’Angela Merkel que dissol grups neonazis o purga les forces especials de l’exèrcit alemany, per exemple.\nNo és un problema de ser o no ser nacionalista. Estic ben convençut que l’Angela Merkel té com a prioritat màxima la nació alemanya. La qüestió és si s’és o no s’és demòcrata. I la dreta a Espanya té por a ser demòcrata.\nCategories: Europa, Opinions, Política\nNombre d'entrades : 888


Crea i Decora amb la Natura (EMBA)\nEMBA - Escola Municipal de Belles Arts de Sant Joan les Fonts\nHorari: Dissabte, 25 de juliol de 10h a 13h\nDurada: 10h a 13.30\nPlaces: 8 Professora: Mercè Benavent + Yolanda\n*Material: tot i que es facilitaran tots els materials, si es vol fer encara més personal, les fustes i palets de riu poden ser recollits amb antel·lació i portar-los secs el dia del pessic per a ser decorats.\nMés informació al web de la Escola de Belles Arts de Sant Joan les Fonts: AQUÍ\nInscripcions online: AQUÍ, telefònicament o presencialment a:\nCrea el teu racó natural dins de casa!\nQuins tresors trobem en passejar pel bosc o la platja? Quines meravelles ens porten l'aigua i el vent? Petxines, còdols de riu, palets, plomes i fulles… Vine a crear i construir un porta-fotografies, un mòbil o el que vulguis amb aquests elements naturals, lligant-los amb cotó, embolicant-los amb filferro, pintant-los amb terres de colors o ressaltant el seu to natural amb cera d’abelles.\nLa paraula Upcycling, combinació de Recycling, amb qui comparteix la idea de crear menys residus i la partícula UP, en referència a què implica donar MÉS VALOR a l’objecte o material en qüestió.\nA partir de materials que es poden trobar fàcilment per terra en un passeig pel bosc o la platja: còdols de riu, palets, petxines, plomes, fulles, closques de fruits... crearem de zero, un element decoratiu o funcional únic i especial. Treballar en la seva construcció i unió amb mètodes tan simples i antics com cordes o filferro permetrà al nen desenvolupar la seva creativitat i concentració. Pintarem amb terres naturals o ressaltarem el seu color natural amb cera.\n- Desenvolupar la concentració i exercita la coordinació mitjançant un material familiar i\n- Estimular la creativitat, gaudir del procés de creació i reforçar la autoestima en veure el resultat creat.\n- Aprendre a valorar qualsevol material per simple i comú que sembli com element de creació, d’entreteniment i de bellesa.\n- Ensenyar als nens que les millors joguines no són les que es compren a les botigues, sinó aquelles que creen amb les seves mans i també amb un cert esforç, perquè això és els dona valor i les fa úniques i especials.\n- Demostrar el valor de reutilitzar materials sense utilitat aparent, convertint-se no només en un objecte estimat, sinó també en hores d’entreteniment i joc.


Em sumo a transformació digital! Dissenyo una app? - Pime al dia\nEm sumo a transformació digital! Dissenyo una app?\nLa tecnologia ha canviat els nostres hàbits, la nostra manera de relacionar-nos com comprem i venem… En els últims mesos es parla molt de la importància de la transformació digital, de les apps i de la necessitat de les empreses de sumar-se al “carro” d’aquest moviment que canviarà encara més la nostra societat.\nMoltes empreses es pensen que dissenyar o obrir nous canals digitals és sinònim de transformació digital, res menys semblant a la realitat. Tenir web, una app o estar a xarxes socials no significa ser digital. Abans de llençar una app esperant que, d’aquesta manera, la nostra empresa es transformi en digital, és un error.\nL’ús de les aplicacions mòbil esta creixent cada vegada més gràcies a la gran penetració que els smartphones tenen a la nostra societat, però això no vol dir que la nostra empresa necessiti llençar al mercat una aplicació… una aplicació, de què? què farà l’usuari amb ella? A continuació en parlarem.\nTenir una app vol dir que tens un alt nivell de digitalització?\nLa resposta és no. Moltes empreses es volen sumar a la moda de les aplicacions mòbils per saber-se digitalitzades o per qüestió d’estatus, obviant algunes preguntes que s’han de fer prèviament al seu llançament. És quan després es troben amb que tenen una aplicació mòbil, però que ningú se la descarrega o no saben com donar-li ús.\nFa falta saber si amb una aplicació dono un valor afegit al meu producte i al meu client.\nLes dades d’ús del mòbil potser ens desvien del focus d’atenció que ens ha de preocupar, que passa per conèixer el nostre negoci i el nostre target per saber si necessitem o no llençar una aplicació mòbil. És cert que, a priori, qualsevol empresa hauria de tenir una app si d’estadístiques d’ús es tracta. L’últim estudi de la IAB sobre Mobile Marketing ens dóna dades interessants:\nEls smartphones s’utilitzen de mitjana unes 2 hores y 34 minuts al dia. Destaca el segment de dones joves entre 16 i 40 anys.\n9 de cada 10 persones utilitzen el mòbil en el seu procés de compra: consulta, veu una fitxa de producte i pocs, cada vegada més, acaben el procés de compra.\nEl 41% dels usuaris ha fet alguna compra des del seu mòbil.\nLes categories més comprades són moda, oci, viatges i electrònica.\nEls usuaris des-instal·len apps per falta d’ús (62%), no era el que esperaven (46%) o ocupaven massa espai (39%).\nDavant de les dades que ens dóna l’informe de la IAB es pot pensar que és interessant plantejar-se fer una app mòbil de nostre negoci. Jo no aniria tant ràpid i no em deixaria enlluernar pels números… ara falta la part més important, saber si amb aquesta app dono un valor afegit al meu producte i al meu client.\nAlgunes de les preguntes que ens hem de fer abans de pensar a fer una app són:\nPuc generar continguts exclusius per aquest canal?\nEl meu target l’interessarà una app de la meva empresa?\nSeguiré alguna estratègia a la app, que complementi l’estratègia general de l’empresa?\nCom aconseguiré retenir els meus clients? Per deixar alguna dada, de mitjana, les aplicacions perden més del 75% d’usuaris abans al tercer dia de descàrrega.\nTinc els recursos, econòmics i humans, per mantenir-la actualitzada?\nTinc els recursos per donar-la a conèixer? Com aconseguiré que els meus clients se la descarreguin? Hi ha més de 2 milions d’aplicacions a Google Play i gairebé 2 milions i mig a l’App Store.\nAquestes preguntes no són senzilles de respondre. No només hi ha una implicació de l’equip de màrqueting, tota l’empresa ha d’apostar per aquest nou canal si es decideix que pot donar valor afegit a la marca.\nPer tant, abans de fer una inversió gran, com és el cas de dissenyar i llençar una aplicació, qüestioneu-vos-ho tot. Qualsevol detall és important que el sapigueu perquè la vostra aplicació us aporti el retorn que us heu marcat.\nArticle anterior Com serà el nou líder millennial?\nArticle següent Objectiu 2025: El Pacte per a la Reforma Horària per una millora a la qualitat de vida


El Consell per la República aprofita Sant Jordi per a publicar les DUI que no van existir ni es van publicar al DOGC - CATDAVANT - Política\n25 d'abril de 2021 | Política | 0 comments\n“És una barreja de simbolisme i diplomàcia internacional”. Amb aquestes paraules ha definit Lluís Puig, exconseller i membre del Consell per la República, la publicació, la Diada de Sant Jordi i en 26 idiomes, de les propostes de resolució que partits i mitjans de comunicació han fet creure, al poble de Catalunya, que són les Declaracions d’independència de l’octubre del 2017.\nHi ha, entre les primeres traduccions, algunes de les llengües més parlades al món com ara són l’anglès, el francès, el portuguès, el castellà i el rus. També el feroès, amb 60.000 parlants, fet que no sabem si és casual o bé una burla als catalans que hem estat mantinguts en la ignorància pel que fa al referèndum d’independència de les Illes Fèroe del 1946, el qual va ésser ignorat tal com el català del 2017.\nCal veure quina es la reacció del món per la publicació de dues presumptes declaracions d’independència d’un país com Catalunya que no és independent.\nLa primera, del dia 10, no és cap declaració d’independència i, per tant, no pot tenir la dubtosa honor d’entrar al llibre Guinness de rècords per ser la més curta de la història amb vuit segons de vigor. Tampoc no va ésser votada pel Parlament -com cal a Catalunya-, ni es va publicar al DOGC, ni va desplegar cap efecte. Un engany en tota regla que, un cop desmuntat, obrirà les portes a la independència real de Catalunya.\nAbans que els cremadors d’heretges i bruixes ens llencin a la foguera, cal aclarir que el mateix Puigdemont ho confessa al seu llibre “M’explico”, que la història jutjarà durament: a la plana 526 diu “La declaració d’independència és un acte parlamentari. No és l’executiu qui ha de declarar la independència. L’executiu, en tot cas, ha d’aplicar-ne els efectes. Però la independència l’ha de declarar el Parlament”. Dues pàgines més endavant qualsevol lector pot constatar que “aquest text s’ha signat fora de l’hemicicle i no hi ha hagut cap votació. No té cap valor legal i la premsa ho interpreta com un gest simbòlic, com una declaració d’intencions”.\nPer a soterrar definitivament la suposada declaració d’independència, el llibre i l’entelèquia que Puigdemont és independentista, a la pàgina 536 es refereix als fets del 10 d’octubre del 2017 tot dient “Quan vaig suspendre la declaració no feta…” que és com dir “quan no em vaig presentar a una feina que no existia” o “quan vaig avortar un embaràs imaginari”.\nEl dia 27, s’esdevingué el segon acte del frau al poble de Catalunya. Un acord de tots els partits de la taula del Parlament acorda no atorgar cap efecte jurídic al que es votarà. L’engany s’executa quan es llegeix però no es vota la declaració d’independència i es vota, amb vot secret, una proposta de resolució sobre el procés constituent. Aquest engany roman demostrat a les conclusions de Javier Melero, advocat de Joaquim Forn al judici pel procés, i també al documentari “La Mentida”.\nPer tant, tothom que parla d’alçar la suspensió de la DUI o bé està enganyat o bé ens vol enganyar. Per no parlar que ni una república bananera no pot publicar res al diari oficial tres anys després que el Parlament ho hagi acordat.\nCal saber què en pensa l’ANC, que prepara un congrés d’unilateralisme pel 7 i 8 de maig, de tots aquests tripijocs. Cal recordar que l’ANC deia que Sant Jordi era una bona data per a declarar la independència….al 2015!\nLlegeix articles amb temes relacionats: ANC, Catalunya, Consell per la República, DUI, Lluís Puig, Sant Jordi


Ajuntament d'Arenys de Mar - Simulacre d'incendi al port\nSimulacre d'incendi al port\nAquest dimarts al matí s'ha fet un simulacre d’incendi en una embarcació en reparació que estava amarrada al moll de llevant del port d’Arenys). L’exercici ha servit per practicar algunes de les maniobres que han de conèixer i realitzar les marineries, posar a prova els hidrants del port, així com per millorar la coordinació entre els diversos cossos actuants. Aquest simulacre ha estat organitzat per Protecció Civil de la Generalitat i Ports de la Generalitat, amb la col·laboració de Drassanes Dalmau.\nDues patrulles dels Mossos d’Esquadra i una unitat de la Policia Local s’han encarregat de la coordinació i lideratge del grup d'ordre. Han realitzat el control i tall dels accessos al moll de llevant, i han facilitat el treball dels cossos d’emergències i marineria del port. El cos de la Guardia Civil també han participat a l’exercici com a observadors.


MUSAKA DE CARN – El Montana Cafè Restaurant\nMUSAKA DE CARN\nBy Elmontanacaferestaurant10 diciembre, 2014Receptes\n-1/2 Kg d’albergínies\n-400gr de carn picada\nAvui una recepta fàcil però una mica més entretinguda. Garantit l’èxit:\nPrimer de tot rentem les albergínies, les tallem sense pelar en rodanxes o en tires de mig centímetre aproximàdament, les salem i les deixem reposar en un colador amb un plat que faci pes sobre elles durant una hora (així no queden negres).\nPer altra banda pelem i piquem per separat la ceba i el tomàquet. Fregim la ceba en una paella i quan estigui daurada afegim la carn picada sala prèviament. L’enrossim i hi afegim el vi blanc i l’orenga i ho deixem coure a foc lent durant 30 o 40 minuts.\nAssequem les albergínies amb paper de cuina i les fregim amb abundant oli fins que es daurin pels dos costats.\nEn un motlle de forn untat amb una mica de mantega, hi posem una mica de pa ratllat a la base. A sobre hi col·loquem una base de rodanxes o tires de l’albergínia. Hi posem al damunt la carn picada condimentada i a sobre una altra capa d’albergínies. I així un parell de capes més.\nHo cobrim tot amb salsa beixamel i ho posem al forn a foc mitjà de 30 a 45 minuts, fins que es dauri la beixamel. Uns minuts abans d’acabar la cocció li afegim el formatge ratllat i ho gratinem.\nI ja la tenim llesta!!


Raons per viure al centre de Barcelona - Api.cat\nHome Api\tRaons per a viure i gaudir del centre de Barcelona\nBarcelona està considerada com una de les ciutats amb més qualitat de vida d’Europa. El seu esperit acollidor i cosmopolita és de sobres conegut i es posa de manifest en el fet que més del 17% dels seus residents són de nacionalitat estrangera. Des Api.cat volem mostrar-te les bondats que té residir al centre d’una de les ciutats més belles de la Mediterrània.\nSi estàs pensant en vendre el teu pis de Vic i apropar-te al centre de Barcelona, aquí tens algunes de les raons que et convenceran definitivament a fer el canvi. I, d’altra banda, si ets agent de la propietat (API) i un dels teus objectius d’aquest mes és vendre pisos al centre de Barcelona, aquí tens alguns arguments que poden ajudar-te en el proper procés de venda.\nEn una ciutat gran com Barcelona, el trànsit i els desplaçaments són dos dels aspectes més importants a l’hora de decidir-se per la compra d’un habitatge. I, si estàs valorant viure al centre, sens dubte, és un dels aspectes que no pots passar per alt. Per sort, la capital catalana ofereix nombroses alternatives al transport privat. Entre elles, destaca el carril bici de més de 140 km. Que recorre la ciutat i que et permetrà moure’t sense problemes, oblidant del cotxe, la moto i, el més important, del temps perdut buscant aparcament.\nA més, Barcelona compta amb una eficaç xarxa de transport públic que combina la xarxa de metro, autobusos, ferrocarrils catalans i tramvia, que et permetrà desplaçar-te per la ciutat sense necessitat d’agafar el cotxe.\nUrbana i bohèmia\nLa oferta d’oci de Barcelona és una de les més atractives a nivell europeu. D’una banda, és una de les ciutats del món amb més concentració de restaurants amb estrelles Michelin, i de l’altra, la seva oferta cultural inclou prop de 80 museus, entre ells, el Museu Picasso i la Fundació Miró i més de 40 teatres. Un autèntic paradís per als amants de la cultura i l’art!\nSense renunciar als serveis\nPer descomptat, a més del transport i l’oci, no ens podem oblidar dels col·legis, el comerç i els serveis. En aquest sentit, el centre de Barcelona compta amb una àmplia i completa xarxa d’escoles, instituts i universitats a la teva disposició, que no estan lluny del cor de la ciutat.\nAixí mateix, també trobaràs a prop del teu domicili tant supermercats com petits establiments en els quals poder abastir en el dia a dia sense necessitat d’agafar el cotxe ni allunyar massa de casa teva.\nAixí doncs, si t’agrada assistir a exposicions, anar al cinema o al teatre o sortir a sopar a restaurants originals i de qualitat, sense que això signifiqui que hagis de renunciar a disposar dels serveis bàsics del dia a dia, al centre de Barcelona és perfecte per a tu.\nVius al centre de Barcelona? Quins avantatges i inconvenients veus en això? Explica’ns la teva experiència.\nUmmm...pues va a ser que no novembre 26, 2014 - 12:13 pm\ncésare novembre 27, 2014 - 7:56 pm\ndaniel desembre 31, 2014 - 9:48 am


Memòries de la desmemòria 14\ndilluns, 30 maig-1987\n" He pensado que, como él también se va a quedar todos los quadros, te regalo estos..."-va dir Alba. Un d'ells era una recreació de la meua imatge en tons blaus i verds, on hi havia afegit aquests versos:\n"Tu signo/humedece /su tierra/en tus ojos / de agua marina./Tu nombre/ recibe/ la luz/ de tus ojos/ de estrella".\nI signava, Alba- 1987\nEren les darreres setmanes que passaríem juntes. Les dues sabíem que ens quedava poc temps per gaudir de l'estreta amistança que tant i tan fort ens hi havia unit des que ens vam conèixer. Des d'aleshores havíem forjat una relació molt intensa. La comunicació entre nosaltres fluïa sense esforç, sense reserves. El temps es deturava mentre conversàvem. Canviava el color del cel, s'anava obscurint la vesprada i acabàvem per encendre els llums. De vegades improvisava en uns moments un berenar exquisit delicadament presentat. El seu era un espai definit pel seu gust artístic i una especial habilitat per a conjuntar els detalls més inversemblants de forma sorprenentment creativa, aconseguint un efecte de confort i ensems de plaent intimitat. Totes les seues coses, des del moblatge als detalls més petits, passant les plantes de la terrassa, pels cortinatges i els llums, havien estat escollits per ella en base a les seues lleis secretes de la bellesa, l'elegància i el bon gust. L' harmonia que regnava al seu voltant no era més que el reflex del seu estat interior. Tinc la certesa que mai més trobaré una amiga així. Sóc conscient de que m'espera la soledat.\nHi érem a l'estudi, com tantes altres voltes. Havia obert una botella de bon vi i mentre portava les copes jo contemplava, amb la mirada de comiat ,les obres escampades per tot arreu, els dibuixos, les pintures abandonades de moment. Ensumava l'olor dels dissolvents i dels olis...Fins i tot en aquells aparent desordre hi havia una estètica natural. Tan bon punt- per desdramatitzar la situació- em va proposar de tirar a la diana. Aquest és un joc que a mi sempre m'ha apassionat però mai no havia tingut ocasió de practicar-hi. Seguint les seues instruccions vaig llançar els dards i l'últim anà a parar juts al centre. Per un instant restàrem corpreses. De sobte, les dues alhora, vam fer un crit seguit d'una rialla. Alba va interpretar la posició i també el color i els simbolisme dels números en els que era molt entesa. Però aquesta vegada no la pogué qualificar d'optimista, com solia fer. El resultat era massa evident, sobretot perquè vaig llançar-los amb la intenció de ser interpretats.\nMalgrat la difícil situació per la que travesse, les renuncies, el regust amarg del fracàs, les dificultats...Jo sé que estic encertada en les meues decisions, amb tot el que comporten. M'adone que estic construint el meu futur i el dels meus fills. Jo sé que no marro, és un convenciment interior que em sosté. Quelcom em diu que cada decisió que prenc m'afermança en mi mateixa, és tota una conquesta, un terreny que li guanye al no res.


La solidaritat i la música destaquen en el “Mà & Mà” al Concert de Primavera – Associació Unió Musical Bocairent\nEl passat dissabte 19 de maig, es va celebrar el tradicional Concert de Primavera. Una cita marca al calendari de la banda on, des de fa tres anys amb l’arribada d’Enrique Alborch, el concert agafa un marcat caràcter solidari. Aquest any, durant el concert es van dipositar tot un seguit d’urnes solidària destinades per a l’AFAB Bocairent. Des de la banda, agraeixen tot el suport local que va sumar i participar en aquesta iniciativa poden arribar a recaptar més de 1300€ per a l’associació i fer èmfasi que és una malaltia molt cruel, sobretot per als familiars dels afectats. El Concert, a més a més, s’inclou dins de la 39a campanya del Retrobem de la Diputació de València. El programa està farcit de peces de compositors valencians, com eren Carlos i Teo. A més a més, vam poder comptar a una part del concert amb la col·laboració del Cor de l’A.U.M.Bocairent.\nA banda de la marca solidària, el Concert de Primavera és un repte, un estímul per a la Unió Musical. Aquest any es va fer el concert anomenat “Mà a mà” amb la presència dels directors i compositors Teo Aparicio i Carlos Pellicer. Sempre és un repte i un privilegi poder comptar amb directors convidats. A més a més, si són els compositors de les peces interpretades el treball és més satisfactori i privilegiat. Aquestos dos compositors, vells coneguts de la banda i del mateix director titular, van fer un treball previ al concert on la banda va gaudir molt d’ell.\nEl dia del concert, el mateix matí, l’AUMBocairent va organitzar una xerrada – col·loqui amb el nom : La Música per a banda de Teo Aparicio i Carlos Pellicer: Dos llenguatges originals. Tots compositors van poder explicar la seua música al públic assistent a la xerrada. Tant Teo com Carlos van fer gaudir de les seues explicacions a tothom. A la vesprada, va ser el plat fort i principal: el concert. A les 18.30h, els rajos del sol obrien pas a una vesprada calorosa mentre el públic ocupava les localitats de la Plaça de Bous.\nLa presentadora, María José Belda, va començar amb els rajos del sol tancant el dia. A la primera part del concert, es van interpretar sota la batuta del director titular Enrique Albroch, les següents peces: el pasdoble Jaibo de Carlos Pellicer, The Rise of the Phoenix de Teo Aparicio i Menú, suite per a banda de Carlos Pellicer. La segona part, van entrar a dirigir les seues pròpies peces els directors convidats. El pasoble Forner i Mosqueter de Teo Aparicio, Euphoric City de Carlos Pellicer ( estrena a Europa) i Una Història per Contar de Teo Aparicio amb la col·laboració del COR de l’AUMBocairent.\nAbans de la darrera peça interpretada al concert, la presentadora va donar pas als parlaments. La presidenta de la Unió Musical, Olga Vanyó, després d’agrair el treball i assistència al concert va fer entrega de detalls commemoratius als compositors convidats. Els quals, de la mà primer de Carlos i de Teo, van agrair la jornada viscuda i el treball previ a la mateixa banda i el públic assistent. La darrera persona en intervenir i tindre unes paraules va ser Carmen Domench, presidenta de l’AFAB, que va agrair la jornada organitzada per la banda així com a demanar suport per a l’ampliació necessària del centre per la gran demanda que hi ha.\nCom s’ha dit, la peça que tancava el concert va comptar amb la presència de més de cinquanta xiquets i xiquetes de l’escola de música. Creiem que no hi ha millor manera d’acabar la crònica amb les paraules del mateix director:” tot costa, i qualsevol projecte que planteges a una banda té un gran treball darrere. Un treball que, de vegades, exigeix molt de compromís als músics que tens la sort de dirigir. El concert de dissabte va ser d’una considerable exigència de treball, i pel camí hem fet molt d’esforç. Però finalment, dissabte va ser un gran dia i es va tocar a molt bon nivell!”\nFotos de Rubén Molina i Blai Vanyó.\nFotos del Concert dels Desemparats de la Banda Jove